Zitationshinweis: 
Katrin Moeller und Andreas Müller: Transkription der Quellen: Nr. 14, Lüneborg, Anna, Urgicht Rostock 1576, in: Katrin Moeller / Andreas Müller / Anne Purschwitz: Rostocker Urgichten des 16. Jahrhunderts in Fällen von Zauberei und Hexerei. Digitale Methoden und Lehrkonzepte auf der Testbank (https://opendata.uni-halle.de/handle/1981185920/13873), herausgegeben vom Historischen Datenzentrum Sachsen-Anhalt, Halle 2019, DOI: http://dx.doi.org/10.25673/13778.

Urgicht Anna Luneborg 1576
p. 153r
Bekandtnus Anne Annae                     
Lunenborges Joſt Wulfes                     
Hauſfrauwen. /
[14-01] 1. Zum Erſten bekandt, Das ſie Chim vor dem 
Möllendor Zu ſeinen agen gebuteth vnd 
geſagt : Dar wern Drej ſalige Junck =
fern, Die de hillig vnd ſalig weren, 
höeden gherne gades worth, die eine 
bötede das mall von den Oghen, Die 
ander Das Stoff, Die Drudde den Stoth, 
Jn den namen des vaters, des 
Sonß vnd des heilig(e)n. Geiſtes, her =
bran ſchame Dy, die Katzen ſeith 
p. 153v

Jager Dy, ſchameſtu dy nicht weg, die 
Karten ſtaith Jager dy beth, vnd nhe =
me den ein leuendige Katte vnd 
ſtecke mit dem ſtecke Crutzweiß vber 
das Oohr. / 
[14-02] 2. Bekande, when ſie die Zenen bußede, 
ſo ſagette ſie, wen die newe Man 
Kheme Wilkom Du new hillige 
newe leibe Gottes licht, Auß dem 
werden heilig(e)n Jordan, mit dir be =
nhemde Jch dran Zenen die Worme 
vnd die gicht, Das ſie mir nichten 
Kellen, nicht Swellen, erken 
oder ſerken, Jn dem namen Des 
vatern, Des Sans vnd des heilig(e)n 
Geiſtes. 
[14-03] 3. Bekandt, Das ſie Alſo Jn der Fronerej 
vor den hern vnrecht vmbgang(e)n Do 
ſie Aug der theur gehen wollen vnd die 
hern angeſehen, hette ſie darumb ge =
than, das ſie Jr gunſtig ßein ſolten, 
vnd hette geſagt, Jr herren Jch ſehe 
euch Ahn, Jr ſeith mir ghram, das be =
theme euch der Man, der den tod 
Ahn dem Fronen Creutz nham, Jm na =
men des Vatern, des sons vnd des 
heilig(e)n Geiſtes Amen. /
p. 154r
[14-04] 4. Bekandt, Das ſie Zum dufel geſagt, gha =
hen vnd ſchaffe Leneken den Kerl wider, 
welchs auch Also geſcheen, Den der Kerl 
wider gekammen, 
[14-05] 5. Bekandt, Das Ahm vorgang(e)n Sonnabende, 
Jn der nacht Der Dufel Zu Jr geſagt, das 
ſie es nicht ſolte nachſag(e)n, Das ſie Ehn bej 
ſich hatte, den ſie Keme ſonſten vmb den 
halß, Drauf ſie geantworteth ſie woltes 
nicht nachſag(e)n, wo ſie nicht gepeiniget 
wurde, 
[14-06] 6. Bekandt, Das ſie Auf ein Donnertag Abend 
den Dufel gepeupet, Das ſie Jr ein Dingk 
breng(e)n ſolte, Das ſie Jn den Pöl ſticke, 
Das ſie beide keine liebe vnd einig =
keit haben ſolten, Do hette ſie Jr das 
Dingk gebracht, welchs ſie Jn Aller 
Dufel namen darin geſtath(e)n, Vrſache 
Das Jr die Magt böſe worth gegeben, 
vnd Kein holtz Aus dem Keller van 
Jrem holtze Zuthuen wollen. / 
[14-07] 7. Bekandt, Das ſie Zwe mall Auf Blocks 
berge geweßen, furn Jar vnd ver =
gang(e)n Jar Auf S(ankt) Wolpurgs nacht, 
den der Dufel hette ſie Aufgenommen, 
fur Jrm Keller vnd hette ſie dahin 
p. 154v

geföreth, vnd wer dar wol ein par ſtun =
den geweßen, vnd hette grapenbrade 
gegeßen, gekochet mit Jüchen, hetten 
Auf Bencken geßeß(e)n, vnd von den Diſch(e)n 
gegeßen, ſo nicht gedecket, Drauf nhur 
Allein Krauth geſtrewet geweßen, 
vnd hetten getantzet nach der Lullick(e)n 
pfeiffe mit Jrem Dufel Matties, 
vnd do ſie gefallen hette Er gelachet 
Sie aber hette hind(e)n Ahn getantzet, 
hetten Bier getruncken Aus Kannen 
vnd gleßern, vnd die And(ere) Dufel 
hetten Jngeſchencket. / 
[14-08] 8. Bekandt, Das ſie dem Dufel gehießen, 
Das Er Chimmen vor dem Mölen dor 
ſolte das Auge Außpupen, Vrſache 
Das ſie Jr Jn der ripe Zugemeßen 
do ſie es nicht gethan, das ſie Jm 
ſolte den ſchaden Zugefuget haben, 
Nhun Aber hette ſie es gethan vnd 
wargemacht. / 
[14-09] 9. Bekandt, Das ſie Jm den Dufel wid(er) 
Aus den Oghen gewißen vnd ein wintzſig 
gehulffen, wer geſcheen Aus Dießer 
p. 155r

vrſachen, das Er gantz Jar Jr Kind(er) furgebens 
geleret hir Zu hette ſie den namen Gattes Zum 
ſcheine gebrauchet vnd mitt dene Kaßen 
Strotte Crutzweiß vber die Oghen geßuchß, 
[14-10] 10. Bekande, Das Jr Der Dufel geſagt, ſie ſolte 
Zum Sacrament gehen vnd Gottes worth 
hören Damit das es die Leute nicht 
merkeden, Das ſie böße kunde. / 
[14-11] 11. Bekandt, Das Sanna ein Alt weib, ſo 
ſie nicht wuſte war dieſelbig geblieben, 
Zeubern gelert vor der Peſtilentz, Dar =
fur ſie Jr ein Schuetz tuth, Krag(e)n vnd Mutze 
vnd ein Marck Sund(esch) Ahn gelde gegeb(e)n, 
do hette ſie Jr Matties den Dufel Zu =
gewißen Auf S.(ankt) Maryen Ziegel hoff, 
do hette Er dar gegang(e)n vnd wer ſwartz 
gekleidet geweßen, hette ein Swartze 
Kappe vmb vnd ein Kagel Aufgehabt, 
vnd hette Jr gefragt, Ob ſie wolte 
ſein eig(e)n ßein, Drauf ſie Ja geſagt, 
ſie wolte ßein eig(e)n ßein mit leib 
vnd Sehele Vnd Jm dienen. / 
[14-12] 12. Bekandt, Das ſie Zu dem Dufel geſagt, 
Er ſolte Jr gelt breng(e)n, do hette hie Jr 
7 R(eichsthaler) Zur Zeit j R(eichsthaler) gebracht, vnd ein 
p. 155v

ſtucke fleiſches, vnd ſolchs wer geſcheen 
Auf die donnertag Abend. 
[14-13] 13. Bekandt, das der Dufel 7 od(er) 8 mal bej 
Jr geſlaffen vnd mit Jr zuſchaffen 
gehabt, vnd ſein Natur wer kalt ge =
weßen, Auch wers mit Jrem Manne 
naturlicher vnd lieblicher, Jr 
Man Aber wer den nicht Zuhaus ge =
weßen, vnd es ſie wol ſich Jn der erſte 
geweig(er)t, So hette Er geſagt, Er wölte 
ſie Lonen, do hette hie Jr vor Zwe 
mall Zu Jed(er) Zeit ein gulden gegeb(e)n, 
Darnach hette hie Jr nicht mer geben 
wollen, Sund(er)n geſagt, Er wer ſo 
gueth, Alß ein And(er). / Vnd do ſie 
hierbej gefragt worden, worumb ſie 
Jrem Man verlaßen vnd mit dem 
dufel Zutunde gehabt, hart ſie ge =
sagt, wer den Dufel Löde, der müße 
Jm Arbeith ſchaffen, 
[14-14] 14. Bekandt, Das ſie den Dufel DarZu ge =
habt, das Er mußen das feur außzpuſt(e)n 
vnter dem Holtze, Auf das ein Ofen 
voller ſteine verderben ſolten Vr =
ſache die Ziegelmeiſter hette ſie vor 
p. 156r

ein alte Zeubererſche vnd mer geſchulden, 
[14-15] Vnd nachdem die vorgenömpte beide 
weibs heiſter, die abbeſchriebene Bekant =
nus Jm Gericht offentlich vor Aller =
menniglich beJart vnd Zugeſtand(e)n, 
So iſt drauf durch den Fronen =
meiſter Zu Recht Abgerauff(e)n 
wurden, Das man ſie 
ſolte hinaus fören vnd 
mit dem feur vom 
leben Zum tode 
bring(e)n 
Auf das ſie ſolche böße 
That nicht muchten 
mer thuen. /